CELEX: 32014R0849
Language: et
Date: 2014-08-04 00:00:00
Title: Komisjoni rakendusmäärus (EL) nr 849/2014, 4. august 2014 , milles käsitletakse valmististe Pediococcus acidilactici NCIMB 30005, Lactobacillus paracasei NCIMB 30151 ja Lactobacillus plantarum DSMZ 16627 kasutamise lubamist kõikide loomaliikide söödalisanditena  EMPs kohaldatav tekst

5.8.2014   
            
            
               ET
            
            
               Euroopa Liidu Teataja
            
            
               L 232/16
            
         KOMISJONI RAKENDUSMÄÄRUS (EL) nr 849/2014,
   4. august 2014,
   milles käsitletakse valmististe Pediococcus acidilactici NCIMB 30005, Lactobacillus paracasei NCIMB 30151 ja Lactobacillus plantarum DSMZ 16627 kasutamise lubamist kõikide loomaliikide söödalisanditena
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Määruse (EÜ) nr 1831/2003 artikli 10 lõikega 7 koostoimes artikli 10 lõigetega 1–4 on ette nähtud erisätted liidus silokonservantidena kasutatavate ainete hindamise kohta.
            
         
               (2)
            
            
               Kooskõlas määruse (EÜ) nr 1831/2003 artikli 10 lõike 1 punktiga b kanti valmistised Pediococcus acidilactici NCIMB 30005, Lactobacillus paracasei NCIMB 30151 ja Lactobacillus plantarum DSMZ 16627 söödalisandite registrisse kui kõikidele loomaliikidele ette nähtud olemasolevad tooted, mis kuuluvad funktsionaalrühma „silokonservandid”.
            
         
               (3)
            
            
               Määruse (EÜ) nr 1831/2003 artikli 10 lõike 2 kohaselt ja koostoimes nimetatud määruse artikliga 7 esitati taotlused nende valmististe lubamiseks kõikidele loomaliikidele ette nähtud söödalisanditena ja taotleti, et kõnealused söödalisandid klassifitseeritaks söödalisandite kategooriasse „tehnoloogilised lisandid” ja funktsionaalrühma „silokonservandid”. Taotlustele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 6. märtsi 2014. aasta arvamuses (2) järeldusele, et kavandatud kasutustingimuste korral ei avalda kõnealused valmistised kahjulikku mõju loomade ja inimeste tervisele ega keskkonnale.Toiduohutusamet leidis, et valmistised Pediococcus acidilactici NCIMB 30005, Lactobacillus paracasei NCIMB 30151 ja Lactobacillus plantarum DSMZ 16627 võivad silo tootmisel olla kasulikud, sest nad suurendavad silos piimhappe sisaldust ja vähendavad kuivaine kadu. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas määrusega (EÜ) nr 1831/2003 asutatud referentlabori esitatud aruande söödalisandi analüüsimeetodite kohta söödas.
            
         
               (5)
            
            
               Valmististe Pediococcus acidilactici NCIMB 30005, Lactobacillus paracasei NCIMB 30151 ja Lactobacillus plantarum DSMZ 16627 hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuste valmististe kasutamiseks käesoleva määruse lisas esitatud viisil.
            
         
               (6)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas nimetatud valmistisi, mis kuuluvad söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Üleminekumeetmed
   Lisas nimetatud valmistisi ja neid sisaldavat sööta, mis on toodetud ja märgistatud enne 25. veebruari 2015 kooskõlas enne 25. augustit 2014 kohaldatud eeskirjadega, võib jätkuvalt turule lasta ja kasutada olemasolevate varude ammendumiseni.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. august 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal (2014); 12(3):3613; EFSA Journal (2014); 12(3):3611; EFSA Journal (2014); 12(3):3612.
   
      LISA
      
                  Söödalisandi identifitseerimisnumber
               
               
                  Loa hoidja nimi
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate ühikute (CFU) arv värske materjali kilogrammi kohta
               
            
                  
                     Tehnoloogiliste lisandite kategooria. Funktsionaalrühm: silokonservandid
                  
               
            
                  1k21013
               
               
                  —
               
               
                  
                     Pediococcus acidilactici
                  
                  NCIMB 30005
               
               
                  
                     Söödalisandi koostis
                  
                  
                     Pediococcus acidilactici NCIMB 30005 valmistis, milles on vähemalt: 1 × 107 CFUd söödalisandi grammi kohta.
                  
                     Toimeaine kirjeldus
                  
                  
                     Pediococcus acidilactici NCIMB 30005 elujõulised rakud
                  
                     Analüüsimeetod
                      (1)
                  
                  Loendamine söödalisandis: pindkülv MRS-agarile (EN 15786).
                  Identifitseerimine: impulssvälja-geelelektroforees (PFGE).
               
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi soovitatav miinimumsisaldus, kui seda ei kasutata silokonservandina koos muude mikroorganismidega: 5 × 107 CFUd värske materjali kilogrammi kohta.
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                  25. august 2024
               
            
                  1k20748
               
               
                  —
               
               
                  
                     Lactobacillus paracasei
                  
                  NCIMB 30151
               
               
                  
                     Söödalisandi koostis
                  
                  
                     Lactobacillus paracasei NCIMB 30151 valmistis, milles on vähemalt 1 × 107 CFUd söödalisandi grammi kohta.
                  
                     Toimeaine kirjeldus
                  
                  
                     Lactobacillus paracasei NCIMB 30151 elujõulised rakud
                  
                     Analüüsimeetod
                      (1)
                  
                  Loendamine söödalisandis: pindkülv MRS-agarile (EN 15787).
                  Identifitseerimine: impulssvälja-geelelektroforees (PFGE).
               
               
                  Kõik loomaliigid
               
               
                   
               
               
                   
               
               
                   
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi soovitatav miinimumsisaldus, kui seda ei kasutata silokonservandina koos muude mikroorganismidega: 5 × 107 CFUd värske materjali kilogrammi kohta.
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                   
               
            
                  1k20749
               
               
                  —
               
               
                  
                     Lactobacillus plantarum
                  
                  DSMZ 16627
               
               
                  
                     Söödalisandi koostis
                  
                  
                     Lactobacillus plantarum'i DSMZ 16627 valmistis, mis sisaldab vähemalt 1 × 107 CFUd söödalisandi grammi kohta.
                  
                     Toimeaine kirjeldus
                  
                  
                     Lactobacillus plantarum'i DSMZ 16627 elujõulised rakud.
                  
                     Analüüsimeetod
                      (1)
                  
                  Loendamine söödalisandis: pindkülv MRS-agarile (EN 15787).
                  Identifitseerimine: impulssvälja-geelelektroforees (PFGE).
               
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi soovitatav miinimumsisaldus, kui seda ei kasutata silokonservandina koos muude mikroorganismidega: 5 × 107 CFUd värske materjali kilogrammi kohta.
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                  25. august 2024
               
            
         (1)  Analüüsimeetodite andmed on kättesaadavad referentlabori veebilehel: www.irmm.jrc.be/eurl-feed-additives.